**PRILOG III**

**PROJEKTNI ZADATAK**

**VREDNOVANJE NA RAZINI PRIORITETA UNIJE**

**OPERATIVNOG PROGRAMA ZA POMORSTVO I RIBARSTVO REPUBLIKE HRVATSKE**

**ZA PROGRAMSKO RAZDOBLJE 2014.-2020**.

**OBUHVAT: PRIORITET UNIJE 4 „*POVEĆANJE ZAPOSLENOSTI I TERITORIJALNE KOHEZIJE“ PUTEM SLJEDEĆEG POSEBNOG CILJA: PROMICANJA GOSPODARSKOG RASTA, DRUŠTVENE UKLJUČENOSTI, STVARANJA RADNIH MJESTA I PRUŽANJA PODRŠKE UPOŠLJIVOSTI I MOBILNOSTI RADNE SNAGE U OBALNIM I KONTINENTALNIM ZAJEDNICAMA KOJE OVISE O RIBOLOVU I AKVAKULTURI, UKLJUČUJUĆI DIVERSIFIKACIJU AKTIVNOSTI U RIBARSTVU TE PREMA OSTALIM SEKTORIMA POMORSKOG GOSPODARSTVA***

Zagreb, veljača 2021.

Sadržaj

[1. Uvod 3](#_Toc516153717)

[2. Cilj i očekivani rezultati 4](#_Toc516153718)

[2.1. Opći i specifični cilj 4](#_Toc516153719)

[2.2. Rezultati koji se očekuju od odabranog ponuditelja 4](#_Toc516153720)

[3. Zadaci Izvršitelja 5](#_Toc516153721)

[3.1. Faza 1 5](#_Toc516153722)

[3.2. Faza 2 6](#_Toc516153723)

[3.3. Faza 3 7](#_Toc516153724)

[4. Pravna osnova i smjernice 7](#_Toc516153725)

# Uvod

Uprava ribarstva Ministarstva poljoprivrede Upravljačko je tijelo Operativnog programa za pomorstvo i ribarstvo Republike Hrvatske za programsko razdoblje 2014.-2020. (u daljnjem tekstu: OPPiR) koji je odobren od strane Europske komisije. Izrađen je sukladno Provedbenoj Uredbi Komisije (EU) br. 771/2014 оd 14. srpnja 2014. godine o utvrđivanju pravila u skladu s Uredbom (EU) br. 508/2014 Europskog parlamenta i Vijeća o Europskom fondu za pomorstvo i ribarstvo u pogledu modela operativnih programa, strukture planova kompenzacije dodatnih troškova koji nastaju gospodarskim subjektima koji se bave ribolovom, uzgojem, preradom i stavljanjem na tržište određenih proizvoda ribarstva i akvakulture iz najudaljenijih regija, modela za dostavu financijskih podataka, sadržaja izvješća o ex-ante evaluaciji te minimalnih zahtjeva za plan evaluacije koji se dostavlja u okviru Europskog fonda za pomorstvo i ribarstvo.

OPPiR je dostupan na internetskoj stranici [www.euribarstvo.hr](http://www.euribarstvo.hr).

Pravni okvir za provedbu vrednovanja OPPiR definiran je Uredbom (EU) br. 1303/2013 Europskog parlamenta i Vijeća od 17. prosinca 2013. godine o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju van snage Uredbe Vijeća (EZ) br. 1083/2006 od 11. srpnja 2006. godine (SL L 347, 20.12.2013.), posebice u člancima 54., 56. i 114.

Sukladno članku 56. stavku 3. UREDBE (EU) br. 1303/2013 od 17. prosinca 2013. godine o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006, Upravljačko tijelo provodi različite tipove vrednovanje OPPiR-a, a na temelju Plana evaluacije (vrednovanja), koji je njegov sastavni dio.

**Plan evaluacije jasno navodi potrebu procjene dodane vrijednosti integriranog pristupa putem lokalnog razvoja pod vodstvom zajednice te potrebu za evaluacijom poduzetom na razini lokalnih akcijskih grupa u ribarstvu.** Navedene evaluacije planiraju se provoditi na temelju utvrđenih potreba i/ili rezultata prethodno provedenih evaluacija OPPiR-a.

# Cilj i očekivani rezultati

## Opći cilj

**Opći cilj** vrednovanja je donošenje preporuka za unaprjeđenje održivog razvoja ribarstvenih i akvakulturnih područja kroz lokalni razvoj pod vodstvom zajednice i unaprjeđenje procesa pripreme i provedbe lokalnih razvojnih strategija u ribarstvu u idućem programskom periodu 2021.-2027.

**Specifični cilj (svrha)** vrednovanja je analiza postignuća i davanje preporuka za poboljšanje djelotvornosti i učinkovitosti OPPiR, Prioriteta 4. „*Povećanje zaposlenosti i teritorijalne kohezije“ putem sljedećeg posebnog cilja: promicanja gospodarskog rasta, društvene uključenosti, stvaranja radnih mjesta i pružanja podrške upošljivosti i mobilnosti radne snage u obalnim i kontinentalnim zajednicama koje ovise o ribolovu i akvakulturi, uključujući diversifikaciju aktivnosti u ribarstvu te prema ostalim sektorima pomorskog gospodarstva*, na temelju analiza i procjena djelotvornosti i učinkovitosti provedbe mjera III.1. „Pripremna potpora za izradu lokalnih razvojnih strategija u ribarstvu“ te mjera III.2./III.3. „Provedba lokalnih razvojnih strategija u ribarstvu“ .

## Rezultati koji se očekuju od odabranog ponuditelja

Tijekom provedbe projekta, odabrani ponuditelj treba sljedeće:

* Provesti analizu svih Lokalnih razvojnih strategija u ribarstvu (u daljnjem tekstu: LRSR) za period 2014.-2020. s aspekta njihove djelotvornosti, učinkovitosti te vanjske koherentnosti tj. povezanosti s ostalim lokalnim i regionalnim razvojnim planovima i inicijativama;
* Provesti analizu kapaciteta LRSR, uključujući i način organizacije i vođenja;
* Provesti analizu kvalitete konzultacija i uključivanja ključnih dionika u proces izrade i provedbe LRSR za period 2014.-2020.;
* Provesti analizu kvalitete aktivnosti informiranja i vidljivosti LRSR prema ključnim dionicima;
* Identificirati primjere dobre prakse u pripremi i provedbi LRSR u Republici Hrvatskoj;
* Formulirati preporuke za unaprjeđenje procesa pripreme i provedbe LRSR u programskom periodu 2021.-2027., uz davanje primjera dobre prakse drugih (usporedivih) zemalja;
* Organizirati minimalno jedno događanje namijenjeno svim dionicima razvoja ribarstvenih i akvakulturnih područja, s minimalno slijedećim temama:
  + Predstavljanje nalaza, zaključaka i preporuka vrednovanja te rasprava o istima,
  + Predstavljanje primjera dobre prakse (domaće i međunarodne).
* Prezentirati rezultate.

Sva izvješća trebaju biti na hrvatskom jeziku.

# Zadaci Izvršitelja

Usluga se treba izvršavati kroz tri ključne faze:

* Faza 1 – Početna faza
  + Završava Uvodnim izvješćem, uključujući izradu pitanja za vrednovanje i metodologiju koja će se primjenjivati za odgovaranje na pitanja
* Faza 2 – Analitičko-istraživačka faza
  + Završava Privremenim izvješćem, uključujući prve rezultate istraživanja
* Faza 3 – Završna faza
  + Završava Izvješćem o vrednovanju na razini Prioriteta unije 4 OPPiR-a.

Tijekom izvršenja usluge Izvršitelj mora po zahtjevu Naručitelja izvještavati Naručitelja o poduzetim aktivnostima i napretku.

Izvršitelj mora dostavljati Naručitelju sve isporučevine na hrvatskom jeziku i lektorirane, u elektroničkom te pisanom formatu.

Službeni jezik ugovora je hrvatski jezik te je Izvršitelj dužan osigurati prevoditeljske usluge (ukoliko bude potrebno) za izradu isporučevina na hrvatskom jeziku.

Troškovi prezentacije rezultata - prostora, opreme, osvježenja i materijala su na teret Naručitelja.

## Faza 1

**Početna faza**

Izvršitelj treba detaljno proučiti primjenjivi pravni i postupovni okvir (nacionalni i onaj Europske unije), Plan vrednovanja OPPiR-a i izvršiti uvodnu analizu zatečenog stanja te razraditi metodološki pristup za vrednovanja iz projektnog zadatka.

U uvodnoj fazi od Izvršitelja se očekuje priprema i dostava **Uvodnog izvješća**, s minimalnim sadržajem:

* analiza zatečenog stanja nastavno na uvodne razgovore i pregled dostupne dokumentacije,
* prijedlog evaluacijskih pitanja koja će se koristiti, s njihovim kriterijima procjene i pokazateljima,
* navesti metode (kvantitativne i kvalitativne) koje će se koristiti u odgovaranju na pitanja za vrednovanje; očekuje se korištenje minimalno slijedećih metoda[[1]](#footnote-2):
  + prikupljanje i obrada literature i svih relevantnih dokumenata za evaluaciju,
  + provedba intervjua s predstavnicima lokalnih akcijskih grupa u ribarstvu i ostalih dionika,
  + korištenje anketa,
  + analiza komunikacijskih aktivnosti,
  + studije slučaja,
  + bilo koji drugi tip istraživanja, kako je opisano u odobrenom Uvodnom izvješću.
* ukupni detaljni plan rada i aktivnosti s rokovima i podrokovima, uključujući metodologiju rada za čitavo vrijeme trajanja zadatka kao i plan konzultacija sa svim relevantnim dionicima,
* detaljnu ulogu svakog člana stručnog tima u provedbi planiranih aktivnosti.

Nacrt Uvodnog izvješća treba biti isporučen **najkasnije 30 radnih dana od datuma potpisivanja ugovora.** Naručitelj će razmotriti nacrt i dostaviti svoje pismene komentare Izvršitelju u roku od 10 radnih dana. Naručitelj će prije odobrenja, po potrebi, tražiti dorade, dopune i izmjene. Izvršitelj će biti u obvezi tražene izmjene, dopune ili pojašnjenja dostaviti u roku od 10 radnih dana od dana zaprimanja pisanih komentara.

## Faza 2

**Analitičko-istraživačka faza**

Nastavno na metodologiju definiranu u Uvodnom izvješću, Izvršitelj pristupa provedbi vrednovanja. To uključuje prikupljanje, obradu i stručnu analizu svih podataka potrebnih za provedbu vrednovanja primjenom svih predviđenih metoda te izradu Privremenog izvješća koje uključuje (a) opis dosada provedenih aktivnosti i (b) najvažnije otkriće tijekom analitičko-istraživačke faze.

Privremeno izvješće treba biti isporučeno **najkasnije** **90 radnih dana od datuma odobrenja Uvodnog izvješća**. Naručitelj će Privremeno izvješće razmotriti i dostaviti Izvršitelju s pisanim komentarima, u roku od 15 radnih dana. Naručitelj će prije odobrenja, po potrebi, tražiti dorade, dopune i izmjene. Izvršitelj će biti u obvezi tražene izmjene, dopune ili pojašnjenja dostaviti u roku od 10 radnih dana od dana zaprimanja pisanih komentara.

## Faza 3

**Završna faza**

U završnoj fazi Izvršitelj sastavlja sintetičko izvješće o vrednovanju koje prikazuje kako su primjenom definirane metodologije postignuti svi očekivani rezultati:

* Provedena analiza svih LRSR-ova za period 2014.-2020.,
* Provedena analiza kapaciteta lokalnih akcijskih grupa u ribarstvu i ostalih ključnih dionika,
* Provedena analiza kvalitete konzultacija i uključivanja ključnih dionika,
* Provedena analiza kvalitete aktivnosti informiranja i vidljivosti LRSR-ova,
* Identificirani primjeri dobre prakse,
* Formulirane preporuke za unaprjeđenje procesa pripreme i provedbe LRSR-ova.

U Završnoj fazi predviđeno je i **predstavljanje nalaza, zaključaka i preporuka vrednovanja** dionicima razvoja ribarstvenih i akvakulturnih područja.

Završno izvješće treba biti isporučeno **najkasnije** **30 radnih dana od datuma odobrenja Privremenog izvješća.**

Naručitelj će razmotriti Izvješće u roku od 15 radnih dana u svrhu odobrenja ili traženja izmjena, dopuna ili pojašnjenja. Po potrebi će prije odobrenja Naručitelj tražiti dorade, dopune i izmjene. Izvršitelj će biti u obvezi tražene izmjene, dopune ili pojašnjenja dostaviti u roku od 10 radnih dana.

U ovoj fazi Izvršitelj je u obvezi održati završnu prezentaciju rezultata vrednovanja za najviše 70 osoba, koja će minimalno sadržavati:

* metodologiju provedbe praćenja i vrednovanja,
* dobivene rezultate aktivnosti,
* nalaze preporuka za unaprjeđenjem u smislu daljnje provedbe, praćenja i vrednovanja.

Naručitelj i Izvršitelj će zajednički odlučiti o datumu i mjestu održavanja prezentacije.

# Pravna osnova i smjernice

Izvršitelj pri provedbi ovog projekta treba u potpunosti poštivati i uvažiti sve relevantne Uredbe (EU) (1303/2013, 508/2014, 1380/2013) i smjernice Europske komisije (vodiči, upute, statistička izvješća…) vezane za praćenje i vrednovanje OPPiR-a.

1. Sve korištene metode moraju biti usklađene s važećim vodičem „***FAME – Fisheries and Aquaculture Monitoring and Evaluation under the European Maritime and Fisheries Fund (EMFF)***“ [↑](#footnote-ref-2)